text: دادر نگر حویلی کی خوبصورتی اور سرسبز شادابی کی قدرتی خوبیوں پر روشنی ڈالتے ہوئے جناب راج ناتھ سنگھ نے کہا کہ سیاحوں کے لئے یہ ایک انتہائی اچھی جگہ ہوسکتی ہے۔ انہوں نے کہا کہ ممبئی سے اس کے قریب ہونے کی وجہ سے دادر نگر حویلی میں صنعتی ترقی کا مرکز بننے او ر اسی طرح فلم سازی کا مرکز بننے کی صلاحیت ہے کیونکہ دیگر ریاستوں کے مقابلے میں یہاں صنعتی بجلی کی شرح بہت کم ہے۔ مزید برآں اجازت کے لئے یہاں ایک سنگل ونڈو نظام ہے اور تجارتی راستوں سے اس کی قربت کی وجہ سے یہاں پر ترقی کے کئی نئے مقامات کی تعمیر ممکن ہے۔